Ντομένικο Μοροζίνι

Οικογένεια Μοροζίνι

Οι Μοροζίνι αναδείχτηκαν στα τέλη του 10ου αιώνα, με την υποστήριξη του Όθων Β΄ της Αγίας Ρωμαϊκής Αυτοκρατορίας εξουδετέρωσαν την αντίπαλη πολιτική οικογένεια των Καλοπρίνι. Ο Ντομένικο Μοροζίνι έφερε την οικογένεια στην πρώτη γραμμή της πολιτικής ζωής της Βενετίας, οι απόγονοι του θα έχουν με την σειρά τους μεγάλη συμβολή στην ευημερία και την δόξα της πόλης. Ο ναύαρχος Ρουτζιέρο Μοροζίνι θα νικήσει την Δημοκρατία της Γένοβας (1298) και ο Φραντσέσκο Μοροζίνι με μια σειρά από μεγάλες νίκες απέναντι στην Οθωμανική Αυτοκρατορία θα την εμποδίσει να εξαπλωθεί δυτικά. Ο Ντομένικο ανέλαβε την εξουσία την εποχή που οι σχέσεις της Βενετίας με την Βυζαντινή Αυτοκρατορία και τους Νορμανδούς είχαν χειροτερεύσει επικίνδυνα.

Πόλεμοι με το Βυζάντιο

Με τον θάνατο του αυτοκράτορα Αλέξιου Α΄ Κομνηνός (1118) ο διάδοχος του Ιωάννης Β΄ Κομνηνός αρνήθηκε να επικυρώσει το Χρυσόβουλο του 1082 με την Βενετία που της έδινε τεράστια εμπορικά προνόμια στην Βυζαντινή Αυτοκρατορία. Τα Βενετσιάνικα πλοία ήταν ελεύθερα από δασμούς σε όλα τα ταξίδια τους στην αυτοκρατορία. Ένα περιστατικό στο οποίο ένα μέλος της αυτοκρατορικής οικογένειας έπεσε στην παγίδα από τους Βενετούς έφερε μεγάλη σύγκρουση μεταξύ τους, αυτό στοίχισε έντονα στους Βυζαντινούς επειδή το ναυτικό τους ήταν πλήρως εξαρτημένο από τα Βενετσιάνικα πλοία. Ύστερα από μια εκδικητική επίθεση στην Κέρκυρα ο Ιωάννης Β΄ εξόρισε όλους τους Βενετούς εμπόρους από την Κωνσταντινούπολη. Οι Βενετοί με 72 πλοία σε νέα αντίποινα λεηλάτησαν την Ρόδο, Χίο, Σάμο και Λέσβο και κυρίευσαν την Κεφαλονιά στο Ιόνιο Πέλαγος.
Οι σχέσεις των Βενετών με τους Νορμανδούς χειροτέρευσαν όταν οι Βενετοί με αρχηγούς του στόλου τους αδελφούς Ναιμέρο και Τζιοβάννι Πολάνι γιους του προηγούμενου δόγη Πιέτρο Πολάνι υποστήριξαν μια Βυζαντινή επέμβαση στο Ακρωτήριο Μαλέας (1149).

Σχέσεις με τον πάπα

Η κατάκτηση της Πούλα στην Ίστρια (1148) μια πόλη κλειδί για τον έλεγχο της χερσονήσου ακολούθησε μια διετία εντάσεων, νέα ανακατάκτηση ανάγκασε την Πούλα να ορκιστεί πίστη στην Βενετία και να γίνει κτήση της (1150). Η Πούλα συνδέθηκε για πολλούς αιώνες στην συνέχεια με την μεγάλη δύναμη και ισχύ της Βενετίας. Η πολιτική του Ντομένικο Μοροζίνι προσανατολίστηκε σε βελτίωση των σχέσεων της πόλης του με την Αγία Έδρα, οι πάπες είχαν αφορίσει την Βενετία λόγω των καλών σχέσεων που είχαν με τους σχισματικούς τους αντιπάλους στο Βυζάντιο. Ο δόγης πρόσφερε συμβολικά στον πάπα Ευγένιο Γ΄ έναν κλάδο ελιάς δηλώνοντας την ανεξαρτησία της εκκλησίας μέσα στην Δημοκρατία (1152), ο πάπας ακύρωσε τους αφορισμούς και επέτρεψε ελεύθερο εμπόριο σε όλες τις Καθολικές πόλεις με την Βενετία. Οι σχέσεις βελτιώθηκαν περισσότερο όταν ο επόμενος Πάπας Αναστάσιος Δ΄ παρέδωσε στον δόγη την διοίκηση του Μάρκε με τον τίτλο "Κυβερνήτης του Μάρκε".
Η συμφιλίωση του Μοροζίνι με τον πάπα είχε θετικές συνέπειες στο εσωτερικό της Βενετίας τερματίζοντας την μακρόχρονη διαμάχη ανάμεσα στις οικογένειες πατρικίων Δάνδολος και Πολάνι. Ο Ενρίκο Ντάντολο έγινε πατριάρχης του Γκράντο σε μια εποχή εντάσεων ανάμεσα στον δόγη και τον πάπα με αποτέλεσμα οι Πολάνι φανατικοί οπαδοί του πάπα να συγκρουστούν με τους Ντάντολο. Σε μια προσπάθεια να συμφιλιώσει τις δυο οικογένειες ο Ντομένικο Μοροζίνι πρότεινε γάμο ανάμεσα στον Ανδρέα Ντάντολο εγγονό του Ενρίκο με την Πριμέρα Πολάνι, ανιψιά του τελευταίου δόγη.
Την περίοδο κυβέρνησης του Ντομένικο Μοροζίνι το καμπαναριό στην Βασιλική του Αγίου Μάρκου ολοκληρώθηκε.